CELEX: 32009R0553
Language: sl
Date: 2009-06-25 00:00:00
Title: Uredba Komisije (ES) št. 553/2009 z dne 25. junija 2009 o odprtju posebnega javnega razpisa za ponovno prodajo koruze, pobrane pred tržnim letom 2007/2008 in v hrambi madžarske intervencijske agencije, na trgu Skupnosti

26.6.2009   
            
            
               SL
            
            
               Uradni list Evropske unije
            
            
               L 164/32
            
         
      UREDBA KOMISIJE (ES) št. 553/2009
   z dne 25. junija 2009
   o odprtju posebnega javnega razpisa za ponovno prodajo koruze, pobrane pred tržnim letom 2007/2008 in v hrambi madžarske intervencijske agencije, na trgu Skupnosti
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti člena 43(f) v povezavi s členom 4 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 127/2009 z dne 12. februarja 2009 o postopku in pogojih prodaje žit iz plačilnih agencij ali intervencijskih agencij (2) določa, da se prodaja žita iz zalog intervencijskih agencij izvede z javnim razpisom po cenah, ki ne povzročijo tržnih motenj.
            
         
               (2)
            
            
               Z Uredbo Komisije (ES) št. 712/2007 (3) so bili za tržno leto 2007/2008 odprti stalni javni razpisi za ponovno prodajo žit iz zalog intervencijskih agencij držav članic na trgu Skupnosti. Da bi se rejcem in industriji živalske krme v prvih mesecih tržnega leta 2008/2009 zagotovila oskrba po konkurenčnih cenah, je bila Uredba spremenjena tako, da se ponudbe za delne javne razpise lahko oddajo do 17. decembra 2008.
            
         
               (3)
            
            
               Na začetku tržnega leta 2007/2008 so bile intervencijske zaloge Skupnosti 2,46 milijona ton, od tega 2,23 milijona ton koruze. V navedenem tržnem letu so bile prodaje intervencijskih zalog, predvsem koruze, razmeroma redne in so bile izvedene v okviru javnega razpisa v skladu z Uredbo (ES) št. 712/2007.
            
         
               (4)
            
            
               Vendar z upoštevanjem stanja trga od sredine septembra 2008, predvsem glede cen, ponudniki niso več oddajali ponudb in 31. oktobra 2008 je bilo v intervencijski zalogi približno 16 000 ton koruze. Te stare zaloge koruze (pobrane predvsem leta 2004 in 2005) bodo konkurirale koruzi Skupnosti, pobrani v letu 2008, v katerem je bil velik pridelek, in katere prodajne cene so bile že 31. oktobra 2008 višje od intervencijske cene. Glede na te razmere bi bilo treba to zalogo sprostiti v prodajo na notranjem trgu.
            
         
               (5)
            
            
               Člen 7(3) Uredbe (ES) št. 127/2009 določa, da če je skupna ureditev trgov motena predvsem zaradi težav pri prodaji žit v določenem tržnem letu po cenah iz člena 7(1), se prodaja na trgu Skupnosti lahko organizira na podlagi posebnih javnih razpisov in pod določenimi pogoji. Vendar pa dolga hramba koruze, pobrane pred tržnim letom 2007/2008 in v hrambi madžarske intervencijske agencije, in sedanje tržne cene koruze na madžarskem predstavljajo posebne okoliščine, zaradi katerih je upravičeno odprtje posebnega javnega razpisa za prodajo koruze, pobrane pred tržnim letom 2007/2008, po cenah, ki so lahko nižje od intervencijske cene.
            
         
               (6)
            
            
               Na trgu Skupnosti so bila ugotovljena velika nihanja cen. Upoštevajoč ta razkorak ponudniki iz javnih razpisov morda ne bi mogli prevzeti dodeljenih serij. Varščina v višini 5 EUR na tono, določena v drugem pododstavku člena 5(3) Uredbe (ES) št. 127/2009, zato ne zadostuje za zagotovitev prevzetja. Da bi se temu izognili in omogočili učinkovito delovanje javnega razpisa, ki ga zajema ta uredba, je treba zvišati navedeno varščino, s čimer bi se tveganje omejilo.
            
         
               (7)
            
            
               Da bi se upoštevale razmere na trgu Skupnosti, je treba določiti, da s tem razpisom upravlja Komisija. Poleg tega je treba določiti koeficient dodelitve za ponudbe z najnižjo prodajno ceno.
            
         
               (8)
            
            
               Zaradi učinkovitega upravljanja sistema je treba podatke, ki jih zahteva Komisija, poslati po elektronski pošti. Pomembno je, da v sporočilu, ki ga intervencijska agencija pošlje Komisiji, ni razkrita identiteta ponudnikov.
            
         
               (9)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Madžarska intervencijska agencija na podlagi javnega razpisa na notranjem trgu Skupnosti iz svojih zalog sprosti v prodajo koruzo, pobrano pred tržnim letom 2007/2008.
   Člen 2
   1.   Prodaja iz člena 1 se opravi pod pogoji iz Uredbe (ES) št. 127/2009.
   2.   Z odstopanjem od člena 7(1) Uredbe (ES) št. 127/2009 je lahko najnižja prodajna cena nižja od intervencijske cene povečane za enomesečno povečanje.
   3.   Ne glede člen 5(3) Uredbe (ES) št. 127/2009 je pri razpisu določena varščina 10 EUR na tono.
   Člen 3
   1.   Rok za oddajo ponudb za prvi delni javni razpis je 30. junija 2009 do 13. ure (po bruseljskem času).
   Rok za oddajo ponudb za nadaljnje delne javne razpise poteče naslednje srede ob 13. uri (po bruseljskem času):
   
               —
            
            
               15. julija 2009,
            
         
               —
            
            
               5. in 26. avgusta 2009,
            
         
               —
            
            
               9. in 23. septembra 2009,
            
         
               —
            
            
               14. in 28. oktobra 2009,
            
         
               —
            
            
               11. in 25. novembra 2009,
            
         
               —
            
            
               2. in 16. decembra 2009.
            
         2.   Ponudbe je treba predložiti madžarski intervencijski agenciji na naslov:
   
               Mezőgazdasági és Vidékfejlesztési Hivatal
            
         
               Soroksári út. 22–24
            
         
               H-1095 Budapest
            
         
               telefon: (36) 1 219 62 60
            
         
               Telefaks: (36) 1 219 89 05
            
         
               E-naslov: ertekesites@mvh.gov.hu
            
         
               Spletna stran: www.mvh.gov.hu
            
         Člen 4
   Zadevna intervencijska agencija obvesti Komisijo o prejetih ponudbah najpozneje štiri ure po izteku roka za oddajo ponudb iz člena 3(1). Če ni bila oddana nobena ponudba, zadevna država članica o tem obvesti Komisijo v istem roku. Če država članica v predpisanem roku ne pošlje Komisiji uradnega obvestila, Komisija meni, da v zadevni državi članici ni bila predložena nobena ponudba.
   Sporočila iz prvega odstavka se pošljejo elektronsko v skladu z vzorcem iz Priloge. Ponudniki morajo ostati anonimni.
   Člen 5
   1.   V skladu s postopkom, določenim v členu 195(2) Uredbe (ES) št. 1234/2007, Komisija določi najnižjo prodajno ceno za koruzo ali se odloči, da prejetim ponudbam ne bo ugodila.
   2.   Če bi določitev najnižje cene v skladu z odstavkom 1 povzročila preseganje največje razpoložljive količine, se ta določitev lahko dopolni s koeficientom dodelitve za količine, ponujene po najnižji ceni, da se tako upošteva največja razpoložljiva količina.
   Člen 6
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. junija 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.
   
      (2)  UL L 42, 13.2.2009, str. 3.
   
      (3)  UL L 163, 23.6.2007, str. 7.
   
      PRILOGA
      
         Obvestilo Komisiji o ponudbah, prejetih v okviru posebnega javnega razpisa za ponovno prodajo na notranjem trgu koruze, pobrane pred tržnim letom 2007/2008 in v hrambi madžarske intervencijske agencije
      
      Vzorec (1)
      
      (Člen 4 Uredbe (ES) št. 553/2009)
      
                  1
               
               
                  2
               
               
                  3
               
               
                  4
               
            
                  Številke ponudnikov
               
               
                  Številka pošiljke
               
               
                  Količina
                  (t)
               
               
                  Ponudbena cena
                  EUR/t
               
            
                  1
               
               
                   
               
               
                   
               
               
                   
               
            
                  2
               
               
                   
               
               
                   
               
               
                   
               
            
                  3
               
               
                   
               
               
                   
               
               
                   
               
            
                  itd.
               
               
                   
               
               
                   
               
               
                   
               
            
                  Navedite skupne ponujene količine (vključno z zavrnjenimi ponudbami za isto pošiljko): … ton.
               
            
         (1)  Poslati na GD AGRI (D2).